
Un biaha accion na HOH 


Gina Maduro ta haya cu construccion di mal calidad a ser haci 

Problema lo sigui escala 


UN biaha mas, trahadoman di Dr. Horacio E. Oduber Hospital ta pone 
trabou abou pa un ora. Segun Gina Maduro, Presidente di ABV, nan 
a cuminsa nan reunion di negociacion di e CAO, cu ta pendiente pa 
firma ainda. Mas bien nan ta den fase di finalisacion. 

Pero segun Presidente di ABV, Gina Maduro, e accion aki ta debi n’e 
construccion, pero awor ta demanda pa kita e boiler, pero asina cu 
start’e. color di diesel ta palma aden varios departamento di Hospital. 
E motibo di e welga ta malcontento pa cu henter e construccion. 

Lo manda un carta pa SOGA pa saca e boiler, maske cu tur hende sa 
cu e lo costa 800 mil florin. No ta importa nan kende tin cu paga e 
gastonan aki. 

Pa loke t’e proyecto mes, for di inicio el a cuminsa malo, segun Gina 
Maduro. Si a tende di ABV, lo a evita hopi di e problemanan di awe. 
Ora e trahadoman a cuminsa cuestiona e trabao, e trahadornan ta wordo 
acusa di ta floho, cu nan hunto cu ABV lo ta contra di e proyecto, pero 
awe nan ta hayando razon. Constmi un edificio nobo y anex’e n’e esun 
existente, ta logico lo tin problema cu un edificio di mas di 45 aña bieu. 
Gina Maduro no ta kere cu ta falta di mantenimento, pero un falta di 
planificacion, trabao di mal calidad, trabao mal haci. 

Parlamentario di fraccion di AVP, drs. mr. Arthur Dowers 

Ta calcula un suma di 1.5 biyon 
florin ta bay na compania priva 

y/ Otmar Oduber ta basta, bo a abusa hopi caba, ta basta! // 



“TA tempo p’esnan di e otro partido cu a resta con- 
senshi ainda, lagando un banda e mentalidad di 
stempel parlament, para pa principio y na banda 
di e pueblo y no acepta e Ley di Serlimar aki,” ta 
palabranan di drs. mr. Arthur Dowers. E ta bisa cu 
NO por pasa e ley aki manera e ta awor y esey ta 
inaceptabel. 

Parlamentario Dowers ta pidi pueblo pa ta consci- 
ente di e embergadura di locual cu nan kier impone 
riba dje. 

Na trahadornan di Serlimar tambe ta bay un ya- 
mada, pa nan ta atento di kico ta na caminda, locu- 
al nan tin den mente nan por wel di lubida. 

“Entrada cu nan ta kere cu lo bin pa nan, lo pasa 
directamente na compania priva sin lubida cu locu- 
al nan ta bin pidi pa pasa awor no lo ta suficiente 
pa cubri e gasto astronomico y lo bin bek p’asina 
atraca e pueblo aki su cartera mas despues tambe.” 
E ta premira cu Serlimar lo keda plan bari na mo- 
mento cu tur placa pasa pa compania priva. 

Cu e ley di Serlimar no ta bay perhudica niun com- 
pania ta un MENTIRA!, segun Dowers 


Segun calculacion cu a haci ta papia di 1.5 biyon p’e 
compania aki funciona den e periodo stipula. 
Parlamentario Arthur Dowers ta aclaria cu no sola- 
mente esaki, pero NINGUN otro proyecto di e Min- 
ister en cuestion aki a keda sin costa pueblo nada, 
manera e.o. AruParking cu a resulta den desaster. 
Lo ta bon pa bay Arubus cu tabata bou su encargo 
den Gobernacion anterior, na unda el a apunta su 
hendenan pa bay traha, y wak si e tabata rendabel. 

“Por premira caba cu e proyecto aki lo sali na bon/ 
na beneficio berdad, pero di algun hende so, no p’e 
pueblo di Aruba mucho menos p’e trahadornan di 
Serlimar,” ta locual cu Parlamentario Arthur Dow- 
ers a bisa y ta agrega cu e trahadornan mester keda 
alerta y pa nan ta consciente ya cu esaki lo por costa 
e departamento su existencia. 

Un compania priva di cual te ainda niun hende no 
sa ta ken lo sali gana di tur e wega sushi aki camin- 
da lo uza Serlimar como “doorschuif luik” (via cual) 
lo pasa placa cu na final lo keda cerca nan. 

Parlamentario Arthur Dowers ta recorda cu e Min- 
ister aki no ta haci NADA na interes di pueblo na 
prome lugar mas bien semper cu pensamento cu 
e tin cu bira mihor, cu e por keda nombra hende, 
sigui haci su campaña y Dowers a bisa di su parti 
cu actuacionnan asina ta basta. 

Un Minister cu a informa di ta retira, tin cu hala un 
banda y laga e siguiente Minister studia e materia 
na un forma drechi y cu ta cumbini e pueblo. 

“Otmar Oduber ta basta, bo a abusa hopi caba, ta 
basta! Ta spera cu e tin un/mas politico cu ta forma 
parti di e Gobierno aki cu no a bende nan alma/ 
curazon cu diabel, cu conseshi ainda y sali para 
bisa ta basta, basta abuso.” 

Durante reunionnan na Nacionnan Uni na New York: 

Prome Minister Wever-Croes a 
atende reunionnan riba diferente 
nivel riba e tema di Venezuela 



DURANTE e reunionnan na Nacionnan Uni na New York 
siman pasa, Prome Minister Evelyn Wever-Croes a atende 
tambe riba diferente nivel cu e tema di e crisis di Venezuela 
y e impacto cu esaki tin na Aruba. 

Entre e reunionnan cu a tuma lugar riba e tema aki, tabata 
un reunion ministerial di paisnan den Caribe hunto cu Un- 
der Secretary of State señor David Hale. 

E puntonan principal cu a wordo comparti den e reunion 
tabata e vulnerabilidad cu ta existi dor di e situacion actual 
di nos pais bisiña Venezuela y tambe e preocupacionnan di 
Gobierno Mericano tocante e situacion aki. 

A enfatisa e importancia pa tene cuenta cu paisnan chikito 
manera Aruba cu ta hopi cerca di Venezuela, lo wordo im- 
pacta dor di cualkier decision cu Merca tuma. 

Tambe Prome Minister a reuni cu Embahada di Reino na 
Washington señor André Haspels for di ken Prome Minis- 
ter a ricibi un update di informacionnan riba e desaroyonan 
di Venezuela cu ta yuda Aruba tin un mihor bista riba loke 
ta sosodiendo na Venezuela. 

E situacion na Venezuela ta hopi critico y cu e sancionnan 
nobo cu a wordo poni y cu lo wordo poni ainda, e situacion 
lo bira mas tenso. 

Un otro reunion riba e tema di Venezuela, tabata cu ex Pres- 
idente di Merca señor Bill Clinton di Clinton Foundation. 


A discuti riba e riesgonan cu e crisis di Venezuela por tin 
den nos region, specialmente riba economia di nos pais. 
Gobierno di Aruba ta keda busca formanan conhunto pa 
fortifica economia di paisnan chikito den region pa ta mas 
prepara pa cualkier eventualidad. 

Durante e reunion cu Minister di Relacionnan Exterior di 
Reino, Stef Blok hunto cu Prome Minister di Corsou Eu- 
gene Rhuggenaath y Prome Minister di Sint Maarten Leo- 
na Marlin-Romeo, tambe a elabora riba e riesgonan cu tin 
den nos region pa cu e situacion dificil na Venezuela. 

Riba e tema di frontera, a palabra cu frontera ta keda cera 
por lo pronto. E tema di Visa pa esnan di Venezuela tambe 
a ser menciona. 

Di parti di Aruba, tabata insistente den e peticion na Reino 
pa introduci Visa pa Venezolanonan pa motibo cu esaki lo 
duna proteccion na nos pais di esnan cu ta bin aki y haci 
cosnan ilegal na nos pais. 

Riba esaki, tin consensus den Reino y awor ta trahando 
riba e implementacion di Visa pa Venezolanonan. Dentro 
di poco esaki lo keda cla. 

“Aruba n’e momentonan aki ta conbibi cu nos pais bisiña 
Venezuela, pero aworaki nos mester tene cuenta cu Aruba 
prome, pasobra si nos no haci’e, niun hende ta haci’e pa 
nos”, Prome Minister Evelyn Wever-Croes a expresa. 

ENBES di keda Aruba pa atende e problemanan den 
enseñanza, ata Minister Rudy Lampe tambe ta meti den 
e delegacion di Reino Hulandes, pa atende reunion di Na- 
cionnan Uni. E no tin nada di haci eynan. Kende ta cubri e 
gastonan di Rudy Lampe? Chicote no ta kere cu ta Gobierno 
di Reino. Rudy Lampe mester tin berguenza. E kier ta meti 
pa shake hand di e dignatarionan cu ta atende e Asamblea 
General di N.U., pero semper para patras di Evelyn Wever- 
Croes. Ki berguenza!!! 

+++++++++++++++++++ 

Awe e bijeenkomst encuanto Hospital lo sigui. Un cos a sali 
na cla, cu den e comision di supervision cu mester controla 
e trabao di construccion, tin vacatura pa Gobierno yena. Te 
awe Gobierno mes no a nombra un representante. Pero Min- 
ister Dangui Oduber, siendo den oposicion tabata e prome 
pa punta dede. Y awe, e mes no a bin den e bijeenkomst pa 
splica pakico Gobierno mes no a nombra un representante 
den Comision di Supervision di Hospital. 

Dangui Oduber den oposicion a califica henter e desaroyo di 
construccion, remodelacion y expansion di HOH, como uno 
corportivo. Despues di 2 aña den Gobierno, ainda no a en- 
trega keho contra esnan corupto? Pesey palabra di su tata 
ta haya forza: Campaña ta un cos, Goberna ta otro”. 
+++++++++++++++++++++++ 

Na oficina di turismo ATA tabatin un protesta di traha- 
dornan. Tur cos ta draai rond di e negociacion di CAO. Tin 
trahador den top di ATA cu ta bula bay Hulanda biba lek- 
ker y keda cobra na Aruba segun STA....Esaki merece un 
investigacion, cu pueblo merece sa e berdad. 

STA kier pa Minister Dangui Oduber publica salario di tur 
e hendenan ta gana den ATA.. Diego de Cuba ta dispuesto 
pa publica su salario na STA y e otro entradanan cu e tin 
e.o. trahando como consehero na oficina di Minister Glen- 
bert Croes.. 

++++++++++++++++++++++ 

Segun Ronella Croes CEO di ATA, ta 16 trahador di ATA 
16 trahador di ATA a bay den accion. Pero e cantidad di 
trahador ta mucho mas cu 16. Ronella Croes a mustra cu e 
ta defende tur trahador y no un grupo di 16. 
+++++++++++++++++++++++ 





Serlimar 

Director i Raad van Toezicht di Serlimar lo 
wordo wanta responsabel pa instruccion 
politiko pa trahadonan ku ta wordo obliga 
pa stop nan trabow diario i bai haci politika 
mañan diarason 2 di Oktober 2019 na 
parlamento. 

Ningun mandatario i tampoko partido politiko 
mag abusa di trahador i plaka di pueblo! 

E cambio real i necesario ta na kaminda i 
accion corectivo lo wordo tuma di imidiato. 



Ayera tabata dia 1 di october, dia cu a bin cambio den co- 
branza di BBO/BAZV/BAVP. Pero awe mas cu nunca pueb- 
lo ta confundi. Segun Kawish Missier dia a cambia y hisa 
BBO a mustra tambe riba e cambio cu Gobierno a introduci 
riba e recibo... 

Segun Kawish Missier, nan a traha tras di cortina y mustra 
Gobierno cu esaki no ta bon. 

Algun dia pasa comerciantenan a haya un carta indicando 
cu e BBO mester wordo hinca adelanta riba e producto y 
prijs inclui BBO. Esaki ta perhudica diferente negoshi. 
+++++++++++++++++++++++++ 

Kawish Missier presidente di Camara di Comercio a splica 
cu nan no por duna conseho si nan mes no sa kico ta bay 
pasa ainda. Si no tin comunicacion ta hopi dificil pa duna 
conseho. 

E medidanan nobo ta causa cu hopi negoshi mas ta cera... 
Un economia cu ta draai malo nifica menos entrada pa Go- 
bierno... 

Tin hopi incertidumbre y esaki no ta forma pa stimula un 
economia ora bo ta den crisis... 

++++++++++++++++++++ 

E famoso coordinador di Minister Glenbert Croes, Patrick 
Faro a bira awor vocero di comerciantenan di Pos Chikito. 
E comerciantenan ta sinti cu Green Corridor a causa sera- 
mento di aceso na nan negoshi manera antes. 


Sigui na pagina 5 > 

E comerciantenan mes ta prefera pa 
DOW bin hunto cu nan y asina papia 
riba un mihor entrada, pero nan mes 
no kier Patrick Faro, kende ta un fra- 
casado. 

CFT a mustra cu Gobierno no ta at- 
ende cu e gastonan halto di personak.E 
risico cu CFT ta keda papia riba dje ta 
di Crisis Plan Social. E fondonan di 18 
miyon di crisis plan social tin gasta 
caba e suma di 1.4 miyon na personal. 
CAFT ta un organo di Supervision. E 
no ta un organo Politico. 

Ta bay haci un luna caba, cu Arubus 
a haya un set di bus nobo. Ora cu kere 
cu e busnan aki lo ta riba caminda for 
di inicio di aña escolar, pero no. Apa- 
rentemente gerencia kier a bin cu un 
campaña, pero trahadornan a menasa 
cu nan lo bay den accion, pasobra ger- 
encia a laga sa cu no tin placa p’e tra- 
hadornan, anto dicon awor si tin placa 
pa promocion? 


Por lo pronto, e busnan ta keda paden. 
No tin bus nobo riba caminda por lo 
pronto. Asina aki ta (mal)gasta placa 
di pueblo. No tin fecha ainda, ki dia e 
busnan nobo lo subi caminda. 

Pueblo kier claridad. 
++++++++-I--I--I-I-I-I-I-I-I-I-I-I-I-+ 

Un biaha mas tabatin accion ayera 
mainta na Hospital. Esaki pa dos mo- 
tibo, uno, ABV kier sa ki dia ta firma e 
CAO nobo y di dos, nan kier sa di ad- 
elanto di e construccion andando. Pa 
loke t’e ultimo aki, tin un investigacion 
andando, y esnan responsabel mester 
por contesta e pregunta aki. 

Pa prome biaha ta tende cu gerencia di 
HOH a bay di acuerdo pa ABV tene e 
accion aki. Het kan verkeren. 

Lat of tempran, pueblo lo sa pakico 
Otmar Oduber tin asina pura pa pasa 
ley di Serlimar. Ta berdad cu e ta pre- 
para e cama p’e mesun bin drumi riba 
dje. Tin masha version cu den e com- 
pania nobo aki, cu lo haya tur placa, y 


no Serlimar, Otmar Oduber lo tin un 
participacion. 

Fraccion di AVP preocupa y atento riba 
situacion actual den Parlamento di Aruba 
pa loke t’e ley di maneho di sushi. Un ley 
cu kier introduci cueste loque cueste cu ta 
treciendo division y discordia entre pueblo 
mes como tambe esnan den Parlamento cu 
ta sostene Gobierno. 

Reunion den Parlamento cu mester a tuma 
lugar dialuna mainta riba Ley di Serlimar 
a keda cancela y ta p’e motibo aki a puntra 
Parlamentario Arthur Dowers kico ta su 
opinion riba e cancelacion aki. 

“ E Ley aki no mester ta ni den Parlamen- 
to”, no ta ni cuestion cu el a keda cancela. 
Un ley cu ta bay endueda e pueblo aki sin 
precedente ta un abuso, ta palabranan di 
Parlamentario di fraccion di AVP Arthur 
Dowers 

Dowers ta remarca cu e manera cu e re- 
union a keda yama y cu e ley a keda pre- 
senta ta un berguensa. 

Prome cu e ley a yega Parlamento a manda 
alrededor di 150 pregunta cual niun dia a 
haya contesta riba nan, cual ta un falta di 
respet enorme pa Parlamento. Un falta di 
respet cu sigur tin cu pone un stop na dje. 
Partido MEP complaciente n’e tipo di ac- 
tonan aki solamente djis pa keda den Go- 
bierno y pa keda eherce poder, ta keda per- 
miti pa un Minister abusa continuamente 
di e pueblo aki. 



Tanten cu no duna Parlamento contesta riba 
tur pregunta NO tin sosten! 

Adaria na pueblo ken t'e compania 
priva cu lo beneficia di miyones di 
proyecto cu ley di Serlimar 

Arthur Dowers kier sa 

MIENTRASTANTO E MINISTER AKI A ANUNCIA DI TA 
TUMA SU RETIRO 

Arthur Dowers ta cuestiona fuertemente ta ki beneficio e Min- 
ister aki por tin cu e ley aki, mientras el a tuma su retiro, por 
laga e otro Minister atende/trata cu e ley aki den tur trankili- 
dad, pero ta opta pa keda forsa esaki cu tur consecuencia. 

Tin tur indicacion cu ta un compania lo bay cobra miyones di 
e pueblo, sin lubida cu e ley aki no ta na beneficio ni di pueblo 
ni di Serlimar. 

Na momento cu placa drenta Serlimar esaki lo tin cu pasa p’e 
compania nobo cu ta bay keda lanta pronto poniendo asina 
Serlimar na berguensa. Tambe ta alerta cu segun calculacion 
di expertonan y di miembronan di AVP, manera Mike de Meza 
cu experticio amplio, cu e idea aki lo no ta algo cu por keda 
logra y/o lo keda como gasto enorme riba e pueblo. 
Parlamentario Arthur Dowers ta menciona e parti cu lo bay 
kima sushi, pero si placa no yega lo tin opcion pa aumenta 
esaki p’asina acomoda gastonan manera entre otro auto/de- 
partamento pa Director, riba lomba di e pueblo. E pueblo ta 
bay drenta un aventura sin final! 

E proyecto no ta un proyecto di pueblo, ta locual Dowers ta 
bisa. Esaki ta un proyecto di hendenan priva cu ta habri tur 
cuestion riba ken t’esun cu lo bay beneficia di ley aki, cu den 
tur pura y ansha tin cu keda pasa pa algun hende bay gana 
placa. 

Tin varios scenario cu tin cu bay studia hopi miho y den Dow- 
ers su opinion e ley aki no por pasa ni dialuna di cancelacion, 
ni diarazon ni ningun otro dia tanten cu tur pregunta keda 
contesta y sali na cla ta ken lo beneficia di e proyecto aki awor 
y den futuro. 

Mas ainda sin studia tur posibilidad pa un mihor opcion (cual 
tin riba mesa) p’e pueblo aki pa asina evita e peso aki riba su 
lomba. 

“Locual nos por mira aworaki ta algo manera Mafia, y esaki ta 
algo cu nos tur tin cu ta consciente y atento p’e no tuma lugar.” 

sorteo ta awe nochi 


Hende a pensa cu 
ta malo el a bira, 
pero e chauffeur 
tabata pata-pata 



DIAMARS merdia algo prome cu 2’or por a 
mira varios hende rond di pick up color cora 
altura di ex B55 na Kibaima. Den prome in- 
stante a pensa cu un persona lo a bira malo. 
Na yegada di Polis a resulta cu e cabayero aki 
tabata pata pata manera nan ta bisa aki na 
Aruba. 

Agentenan a pidi un Transportwagen pa hibe 
Warda di Polis na Santa Cruz, unda e lo pasa 
algun rato den cel hunto cu e sanguranan. 


Bayendo pa tour den Parke 
Arikok, UTV a pega candela 







DIAMARS mainta Bomberonan a bay n’e entrada di Parke 
Arikok unda lo tabatin UTV na candela. 

Loke a sosode tabata cu e turistanan den dje bayendo pa haci 
un tour, a ripara cu e vehiculo a coy candela. 

Algun Park Ranger cu a mira kico tabata pasando mesora a 
drenta accion cu un Fire Extinguisher (aparato di paga can- 
dela). Asina a logra domina e parti patras unda e candela a 
start. 

Na yegada di Bomberonan no tabatin nada mas pa nan, esta 
cu e candela a ser paga caba. 

E turistanan no a resulta herida y a gradici Park Rangers cu 
a sali yuda mesora y tambe notifica e compania di e vehiculo. 

Parlamentario Richard Arends 

Raad van State ta conseha pa no acepta Geschillenregeling 

DEN luna di juli ultimo un 
delegacion di Parlamento di 
Aruba a participa den trata- 
mento di e Rijkswet encuanto 
areglo di disputa den Tweede 
Kamer. Prome cu proceso leg- 
islativo continua den Eerste 
Kamer, Raad van State a in- 
forma Gobierno Hulandes pa 
reconsidera seriamente ley di 
areglo di disputa. Particular- 
mente e amienda presenta pa 
delegacion di Aruba. 

E desaroyo aki ta demostra y 
ta un ehempel con e sistema 
democratico vigente den Reino 
tin cu traha compara cu loke a 
bin ta tumando lugar reciente- 
mente pa loke t’e ley di super- 
vision financiero unda Parla- 
mento a aproba un amienda 
cu sosten di Gobierno y awor 
Gobierno di Reino a pidi pa 
su anulacion,” Parlamentario 
Richard Arends a declara. 

“Manera ta conoci Parlamento 
di Aruba tabata riba un liña 
indicando cu e areglo di dis- 
puta manera cu el a wordo 
presenta, no tabata cumpli cu 
acuerdonan haci den IPKO, 
pero tampoco cu palabra- 
cionnan haci na nivel di Gobi- 
erno,” miembro di Parlamento, 
como tambe miembro di dele- 
gacion, sr. Richard Arends, a 
mustra durante conferencia di 
prensa di fraccion di AVP. 
Tweede Kamer a aproba e 
amienda ‘Thijssen cs.’ camin- 
da ta institui un seccion nobo 
den Raad van State, caminda 


na momento cu tin un disputa 
riba interpretacion huridico 
di Statuut of di otro reglanan 
Constitucional den Reino, e lo 
por wordo treci na e Afdeling 
Koninkrijksgeschillen aki. 

E afdeling aki lo por duna den 
caso di un areglo di disputa un 
conseho na Conseho di Minis- 
ter di Reino cu den razonnan 
hopi excepcional, lo por desvia 
di e recomendacion hasi. Raad 
van State sinembargo a descon- 
seha esaki, pasobra e por trece 
henter e areglo di disputa den 
peliger y ta considera esaki no 
deseabel. 

Raad van State ta conseha 
Gobierno Hulandes pa recon- 
sidera e henter e Rijkswet. 
Gobierno Hulandes tin dos op- 
cion: Gobierno por retira e ley 
aki y consecuentemente lo no 
tin ningun areglo di disputa; 
of ta laga e proceso sigui pa 
Eerste Kamer. 

Eerste Kamer por dicidi di no 
acepta e ley aki manera cu el 
a wordo presenta y mande bay 
Tweede Kamer pa e wordo at- 
ende di nobo. 

“Nos ta sperando pa mira kico 
lo bay ta reaccion di Gobierno 
di Reino riba e asunto, pero 
hecho ta Rijkswet Geschillen- 
regeling manera cu el a wordo 
aproba den Tweede Kamer, su 
chens p’e bira un realidad, ta 
hopi hopi chikito n’e momen- 
tonan aki,” Parlamentario 
Richard Arends a indica. 

Melvin Tromp di partido AVP ta mus- 
tra cu for di momento cu Minister 
Otmar Oduber a anuncia su retiro 
na luna di december proximo, pueblo 
awor ta wordo confronta cu dos Gobi- 
erno den un Gobierno di coalicion. 
Melvin Tromp ta kere cu pa loke ta res- 
ta di e periodo di gobernacion di Min- 
ister Oduber, e lo ta heer en meester 
den un Gobierno cu ta luchando mas 
tanto pa sobrebibi y keda na poder, cu 
lucha pa interes general di e pueblo di 
Aruba. 

“No por mira e cosnan aki for di otro, 
ya cu for di momento cu Minister Ot- 
mar Oduber a anuncia su retiro, tur 
hende cu conoce e mandatario aki, ta 
realisa cu den e dos luna y mey cu ta 
sobra di su mandato, Minister Oduber 
lo forsa na rergla tur loke e kier regla, 
ya cu practicamente e lo no haya re- 
sistencia for di Gabinete Wever Croes 
of di e otro dos fraccionnan den Parla- 
mento cu hunto cu su fraccion di POR 
ta forma e actual coalicion. 

E cambio di ley pa loke ta Serlimar 
ta ehempel di esaki ya cu mirando e 
periodo cortico cu e falta ainda na pod- 
er, e lo haci tur, pero delaster un cos 
pa acomoda su hendenan, acomoda su 
sponsornan y ya e interes general di 
pueblo, e no ta mira como su respon- 
sabilidad mas. 

Cueste loke cueste e kier bin cu e in- 
cinerator cu ta un inversion di 525 mi- 
yon florin cual lo wordo maneha pa un 
compania cu no ta Serlimar, pero cu 
Serlimar tambe lo tin cu bay paga pa 
haci uso di e proceso aki. 

Ta incomprendibel con un Gobierno cu 
ta papia tur ora di integridad, ta per- 
miti un Minister cu practicamente ta 
demisionario den cierto sentido, sigui 
tuma decisionnan cu lo por causa de- 
saster pa centenares di mama y tata di 


Gabinete Otmar Oduber 
ta forsando cambio di 
ley di Serlimar 

Gabinete Wever Croes ta pensa riba sobrebibi solamente 


famia cu ta trahando na otro compani- 
anan priva, Melvin Tromp a sigui bisa. 
Companianan cu lo wordo perhudica 
formalmente cu e plan di Minister 
Oduber, caminda practicamente e ta 
impone su pensamento y su proyecto 
riba custia di trahadornan den compa- 
nianan den sector priva, pero tambe 
riba pueblo en general. 

Nos mester ta cla den e asunto aki, ya 
cu Minister Oduber ta manipulando cu 
e proyecto aki di tal forma cu t’esnan 
cu ta sostene Gabinete Wever Croes 
so, ta mira e 6 cu Minister Oduber ta 
splicando nan, insistiendo cu esaki ta 
un 9 y ta hopi tristo pa mira con repre- 
sentantenan di pueblo den Parlamen- 
to, ta guli e cos aki manda abou. 

Ya caba pueblo a wordo castiga for- 
malmente pa Gabinete Wever Croes, 
caminda e cambio di ley aki lo bay 
crea un presion ainda mas grandi riba 
cartera di pueblo caminda a lo largo ta 
pueblo mes tin cu bay paga extra pa 
un proceso cu no ta na su beneficio. 
Actualmente Gobierno ta subsidiando 
e compania di recoge sushi c’un suma 
di 20 miyon pa aña, placa cu ta bin for 
di saco di pueblo, pero cu e proyecto 
nobo aki y cu e intencion di Minister 
Otmar Oduber, lo ranca un suma adi- 
cional di casi mey miyon tur luna y ca- 
minda Serlimar mes tin cu contribui 
financieramente n’e proceso, caminda 
atrobe e placa aki lo ta procedente for 
di cartera di pueblo. 

E cambio di ley aki ta apenas e comien- 
so di un serie di decisionnan cu Minis- 
ter Otmar Oduber kier forsa Gabinete 
Wever Croes ehecuta prome cu e baha 
como Minister na luna di december y 
su persona sa masha bon cu na mo- 
mento cu dicidi cu lo no sostene e cam- 
bio di ley aki, Gabinete Wever Croes lo 
pasa pa historia. 


Esaki lo bay bira e modus operandi di 
Minister Oduber te dia cu e baha como 
Minister caminda p’e tempo ey e lo a 
regla tur cos pa amigo y sponsornan di 
su partido, mientras cu personalmente 
e mes lo ta cla p’e tempo ey sigurando 
su futuro financiero den diferente for- 
ma. 

Ta un berguensa con den dia cla pueb- 
lo por mira desaroyo di e tiponan aki 
tuma lugar y pueblo simplemente no 
tin un Parlamento cu ta para cu pueb- 
lo, pero cu ta pensa unicamente con 
pa mantene un Gobierno cu practica- 
mente no tin derecho di existencia. 
Medida tras di medida, caminda nin- 
gun caminda por mira con Gabinete 
Wever Croes ta pensando riba pueblo 
of ta sali na vanguardia di un pueblo 
formalmente castiga caba y awor ta 
permiti un Minister defini no sola- 
mente kico ta bay pasa den e Gobierno 
actual, pero ta determina ki ora y con 
tur cos lo tin cu tuma lugar. 

Gabinete Wever Croes tin problema 
serio cu Hulanda, cu CFT, cu gremi- 
onan comercial, cu maestronan, cu 
pensionadonan y cantidad di otro gru- 
po mas, pero complace e capricho di 
Minister Otmar Oduber tin cu wordo 
atendi prome cu tur otro cos, hasta si 
Gabinete Wever Croes mester haya un 
aanwijzing. 

“Mas claro no canta un gallo’ ta un 
dicho conoci y pueblo por mira atrobe 
con ainda no ta su turno pa haya 
alivio ya cu otronan tin cu bin prome 
cu pueblo y ta na su lugar pa nos bisa 
cu Gabinete Wever Croes awor ta con- 
sisti di un coalicion den e Gobierno di 
coalicion ya cu ta bon bisto cu Gabi- 
nete Otmar Oduber lo tin e poder riba 
Gabinete Wever Croes pa loke ta resta 
di e mandato di Minister Otmar Odu- 
ber,” sr. Melvin Tromp ta mustra. 

Drs. Mervin Wyatt Ras (AVP) 

Minister Dangui Oduber mester 
ta mas acesible y responsabel 
den asunto di hospital 


DIAHUEBS dia 26 di september 2019 
tabatin un encuentro den Parlamento 
cu presencia di Director Ezzard Cilie 
y miembronan di Raad di Hospital 
v/d Berg, Zeppenfelt y Gino Goeloe 
alabez representantenan di SOGA & 
AIB, Hodge, Giel y Simon. 

E tema di e encuentro tabata e situa- 
cion peligroso pa loke ta trata trabou- 
nan rond di renobacion y ampliacion di 
hospital y exigencianan di calidad pa 
un hospital di calidad. Esaki despues 
cu hospital a yena cu awa dor di “fayo” 
di afvoer di tuberia. 

Den prensa a ser bisa cu esaki ta debi 
na falta di mantencion y aki no ta cla 
ta ken su responsabilidad esaki ta sea 
di Hospital of di SOGA. 

Segun Wyatt-Ras ta straño cu Presi- 
dente di Parlamento, Ady Thijsen ta 
invita tur e instancianan urgente pa 
splica kico ta pasa na hospital, mien- 
tras cu ora Wyatt-Ras como Parlamen- 
tario, hasta recientemente, puntra 
Minister Dangui Oduber por escrito 
over di “stand van zaken” di hospital e 
Minister manera semper no ta contes- 
ta ni ora manda reminder p’e. Aki si e 
Presidente no ta yam’e pa duna cuenta 
na Parlamento. 

Den e invitacion p’e reunion no ta in- 
dica tampoco ta ken a pidi e reunion. 
Normalmente ta Parlamentarionan ta 
pidi pa scucha instancianan. Ta parse 
cu t’e Minister a pone Presidente, Ady 
Thijsen yama e reunion aki p’e por 
haya informacion, dor cu e no tin con- 
tacto cu stakeholders. Presidente di 
Parlamento mester a yam’e mes como 
Minister di Salubridad, Dangui Odu- 
ber pa duna cuenta na Parlamento. 

E t’esun cu mester tin contacto cu e en- 
tidadnan p’e por splica kico ta pasando. 


Pero via di e Presidente e ta uza Par- 
lamentarionan pa haci pregunta p’e 
Minister por haya informacion y argu- 
mento pa ataca e entidadnan cu no ta 
cay na su agrado. 

Tempo e tabata Parlamentario e actual 
Minister tabata yora y grita den Par- 
lamento y no tabata kier e contratista 
OHL-Arellano cu a ser escogi ni tabata 
di acuerdo cu e proceso di bidding di 
SOGA. Ni cuanto splicacion a ser duna 
e tempo ey den reunionnan cu e no ta- 
bata presencia encuanto e sistema di 
scoring y escogencia, e Minister aki 
tempo e tabata Parlamentario a bisa 
cu ora nan ta den Gobierno e lo a in- 
vestiga. Sinembargo te dia di awe e no 
a investiga ni el a haci mucho pa loke 
ta trata hospital. 

Durante e contestanan na Parlamen- 
tarionan a resulta cu e Minister no ta 
duna oido den caso di Hospital y no tin 
su representante den Steering Com- 
mittee cu ta reuni regularmente cu 
SOGA y e contratista. 

Esaki ta un un fayo grandi di e Minis- 
ter cu e no ta manda representante p’e 
ta na haltura di e proceso di construc- 
cion y pa comunica y asina influencia 
of coregi e proceso di construccion. 

E gran ausente den e picture pues ta 
Minister Dangui Oduber. Aki por mira 
claramente cu e mandatario no ta 
tuma rienda di su cartera, ni a sondea, 
ni participa, corda investiga. Porcierto 
por tende den medionan di comunica- 
cion menasa di e Minister cu “If you 
can’t stand the heat get out of the 
kitchen” y ta anuncia cu awor lo bay 
haci un investigacion forensico. 

Ta sumamente lamentable cu e Min- 
ister aki no tabatin mucho interes pa 
loke ta pasa den hospital y cu awor cu 
a surgi discucion e ta core menasa cu 



e lo investiga enbez cu el a sinta na 
mesa cu e diferente partidonan den bi- 
enestar di e paciente y pueblo di Aru- 
ba. 

E minister aki cu a keda pega den su 
rol di Parlamentario di grita den Par- 
lamento no por los su mes di esaki p’e 
sinta na mesa cu e partners den con- 
struccion den bienestar di nos pueblo. 
Aruba merece mihor. Aruba merece su 
hospital drecha. 

Aruba merece un mihor Minister cu 
ta scucha tur banda pa yega na otro y 
sigui padilanti pa salvaguardia placa 
di pueblo. Ta inaceptable cu e Minister 
aki mes ta hinca su mes den e “blame 
game”, esta e wega di culpa otro. 
Wyatt-Ras ta spera cu Minister Dan- 
gui Oduber lo ta mas envolvi den e de- 
saroyo di hospital. 

Mescos cu Parlamento mester a pone 
Minister di Salubridad bay sinta na 
mesa cu dokternan y specialistanan 
den mundo medico tocante ehecucion 
di e ley di AruBIG, awor lo mester 
mand’e bay sinta na mesa cu Hospital, 
SOGA y contratistanan. 

Pueblo a haya necesario pa drecha nos 
hospital y di parti di Gobierno mester 
traha mas duro pa haci esaki posibel. 
Si tin diferencia di opinion mester 
sinta na mesa y discuti esakinan pa 
yega na solucion y sigui traha paso 
e interes di mas importante lo mes- 
ter ser salvaguardia, cual ta interes 
di nos pacientenan y nos pueblo. 

Anciano a bira malo y no por a sigui cana mas 

E lo a bebe un tiki so di mas 





DIALUNA atardi algo prome cu 5’or Polis 
a bay den area nobo na Pos Abou pa Playa 
Pabou, unda un homber canando lo a bay 
a bira malo. Na prome instante a pensa cu 
auto lo a dal’e. 

Na yegada di Polis a resulta cu e anciano a 
bira malo y no por a sigui cana mas. Parce 
cu e lo a haya un dolor fuerte den su lomba 
banda drechi. 

Polis n’e sitio a pidi pa ambulance poco pura, 
debi cu ta trata di un persona di edad. Mi- 
rando cu e caminda ta cayente agentenan 
a habri un laken, y a trata na convence e 
cabayero pa drumi warda ambulance. 
Rapid Responder a yega pa duna prome 
asistencia debi cu e otro dos ambulancenan 
tabata ocupa. 

Despues di warda un poco un ambulance a 
yega y a transporta e anciano pa Hospital, 
pa mira kico a pase. Finalmente parce cu e 
lo a bebe un tiki di mas tambe. E1 a dicidi 
di cuminsa celebra Dia di nos Grandinan. 



ANUNCIO 

Yom Kippur 


En conexion cu e dia sagrado di Yom Kippurtursucursal di CMB lota cera pa publico riba 

diaranson 9 di october, 2019. 


Na e comunidad Hudiu di Aruba nos lo kier desea un ayuno facil y scrito seyado. 


CARIBBEAN MERCANTILE BANK 

Aruba Bank orguyoso di sigui aporta na deporte 

FitVille Caribbean Champ onship 2019 cu resultadonan exitoso 




RECIENTEMENTE a tuma lugar e FitVille Caribbean 
Championship 2019 y a conta cu participacion di atleta- 
nan tanto local como internacional. Pa 3 dia largo e atle- 
tanan a participa den diferente workouts na Centro De- 
portivo Betico Croes. 

E prome dia a tuma lugar e competencia di “Freak’ng 
Race” y “12 minute AMRAP”, unda cu e atletanan mester 
a haci diferente ehercicio cu Aruba Bank a patrocina. 

E di dos dia tabata ehercicionan di “Evil Cousins”, “On a 
running clock 0 to 14” cu Urgent Care Aruba a bini cun’e. 
Un otro evento cu nan a participa na dje tabata e “trail 
run” y e “shake your sand”. 

Pa di 2 aña consecutivo Aruba Bank ta forma parti di e 
competencia grandi aki y a partner up un biaha mas cu 
nan. 

E competencia di fitness ta creciendo na Aruba y hopi 
persona a presenta pa apoya tur atleta. Nos felicita e or- 
ganisadornan, e ganadornan, participantenan y tur pu- 
blico presente di a haci e FitVille Caribbean Champion- 
ship 2019 uno exitoso. 

Minister Dangui Oduber na Mervin Wyatt Ras 

/7 Hopi curashi bo tin 
pa acusa ami riba 
e desaster cu mi a 
hereda na Hospital ,/ 




Minister Dangui Oduber a keda hopi asombra y sor- 
prendi pa mira cu netamente miembro di Parlamento 
di partido di AVP, drs. Mervin Wyatt Ras a bay papia 
di e proyecto di hospital. 

Tempo Wyatt Ras tabata Presidente di Parlamento, el 
a nenga fraccion di MEP un reunion riba proyecto di 
hospital y laga nan warda mas cu 1 aña pa yama e re- 
union. 

Awe e Gobierno aki a hereda un proyecto cu stempel 
di AVP. Un proyecto caminda cu for di principio nos a 
anticipa loke ta pasando. Un proyecto caminda Mike 
Eman, Benny Sevinger y Alex Schwengle a pone nan 
firma abou, segun Dangui Oduber. 

E proyecto awe ta uno cu a trece hopi contratiempo. E 
planificacion cu a wordo aproba pa Benny Sevinger ta 
loke a causa cu awe nos tur tin cu bay paga 110 miyon 
florin extra p’e proyecto di hospital aki. Cu e suma di 
placa aki nos por a construi un otro hospital na Santa 
Cruz of Paradera. 

Pero aworaki nos simplemente tin cu paga e suma adi- 
cional aki pa negligencia, falta di atencion y planifica- 
cion di parti Gobierno di AVP. 


Segun Minister Dangui Oduber, ta un hilaridad 
pa scucha Wyatt Ras ta papia di falta di aten- 
cion sabiendo cu ora e Gobierno aki a drenta, e 
proyecto tabata den pleno construccion. 

Tur acuerdo a wordo firma, tur huurovereen- 
komst a wordo firma y tambe e contrato entre 
SOGA y Arellano. 

Mi mester recorda Wyatt Ras cu su colega Benny 
Sevinger a scoge pa Arellano cu a bid 36 miyon 
florin mas cu e otro compania. 

Awe nos tin un proyecto cu lo wordo investiga 
pa di e forma aki nos yega na e raiz di esnan re- 
sponsabel pa tur loke a bay robez den e proyecto 
aki. 

Sra. Wyatt Ras mester por sa mihor y kier hun- 
ga politica barata cu e problema di hospital cu 
ta afecta nos tur. Na final di dia nos tur tin cu 
bay paga e debe cu a wordo crea pa Mike Eman, 
Minister Dangui Oduber a finalisa su reaccion. 

Turista a accidenta cu 
Quadracer, pero asina mes 
Tour Guide a sigui cu e trip 




_ 




DIAMARS merdia algo prome cu 12’or a sosode un otro accidente, 
e biaha aki tabata durante un di tantisimo tours diario rond nos isla. 
Segun informacion n’e sitio, un turista lo a bolter cu un Quadracer. 
Un persona den cercania a ofrece mesora si mester yama Polis y/of 
ambulance. 

P’e persona su sorpresa e Tour Guide a bisa di biaha cu no ta necesa- 
rio y eynan mes nan a lanta e Quadracer bek. 

E1 a instrui e turistanan cu nan ta cla pa sigui y cu otro palabra nada 
no a pasa. 

Por a nota cu e turista no tabata sinti’e comodo cu e rascanan y po- 
siblemente dolor tambe. 

Den algun minuut bou ordo di e Tour Guide nan a sigui y move di e 
sitio. 

Dama y mucha (10) 
herida den accidente 
serio di trafico 
diamars mainta 


DIAMARS mainta algo pasa di 7’or, informacion a 
drenta di un accidente serio na altura di Misa di Tanki 
Leendert. 

Mesora Polis a cuminsa bay e direccion y na yegada 
enberdad a bin topa cu dos auto cu hopi daño material. 
Un indaccion cu e impacto tabata uno fuerte. 

Loke nos a compronde n’e sitio tabata cu e Chevrolet 
Spark shinishi tabata bayendo pariba y pa motibonan 
desconoci a hala na su man robes. Aki ta unda el a dal 
por bisa frontal contra un Toyota Tercel. 

Den e Spark tabatin un dama na stuur y un mucha di 
mas o menos 10 aña. 

E dama lo a dal su pecho hopi duro y tabata keha di 
masha dolor mes. Pa loke t’e mucha e tambe a resulta 
herida, y tabata keha dolor di cabes debi n’e impacto e 
lo a dal su cabes. 

Mientrastanto ambulancenan ya tabata yegando e si- 
tio di accidente. Materiaalwagen di Bombero a ser pidi 
dor cu e dama chauffeur di e Spark a keda pega den 
e auto. Despues di algun rato y bou guia di un Para- 
medico, Bomberonan a yuda libera e dama. 
Ambulancenan n’e sitio despues di a stabilisa e dama 
herida a sali tanto cune y e mucha pa Hospital. 
Chauffeur di e Tercel a wordo controla n’e sitio mes dor 
di otro Paramedico. 

Booshi Wever, lider di UPP 


Makinaria di propaganda di 
Otmar a cambia di tactica: 
Kill the messenger Wever 



E ultimo dos dianan nos por a tuma 
nota di e racha di articulo y video 
na unda e makinaria di propagan- 
da ala Goebels di Otmar Oduber ta 
trata na desvia atencion di e motibo 
y consecuencia cu e ley cu lo wordo 
debati den Parlamento lo bay nifica 
pa nos pueblo. 

Otmar, manera ta su custumber, ta 
ataca e mensahero sin cu na ningun 
forma ta contradeci e ponencianan 
presenta, asina Booshi Wever a 
cuminsa su articulo. 

“Nos a tuma nota cu ta purba di 
brainwash na prome lugar e traha- 
dornan di Serlimar y despues nos 
pueblo, bisando cu sin e cambio di e 
ley aki, existencia di Serlimar ta na 
peliger y cu ta dor di e cambionan 
aki existencia ta wordo sigura! 

Wel wel! Bay tin curashi!! Ta e ley 
“Instelling Serlimar, AB 2005 no.5” 
a percura cu e desangramento cu 
a tuma lugar dor di e Gobierno di 
Henny Eman, a ser para. 

Danki Dios cu na 2001 a bin un Go- 
bierno nobo cu a pone bida bek na 
Serlimar. E ley di 2005 cu a haci 
Serlimar un “zelfstandige bestuurs- 
orgaan” (ZBO) a trece salbacion. 


E tempo ey AVPOR no a vota na 
fabor y Otmar tampoco, pasobra e 
hunto cu Tico Croes kier a “get rid” 
di Serlimar y bin cu Aruba Bunita 
NV, cu nos a tendé admiti esaki 
tambe, pero papiando comosifuera 
cu e no tabata parti di esaki. Esaki 
ta un manipulacion den optima for- 
ma. Es mas e ley di 2005 a percura 
p’e companianan priva riba e tereno 
aki, tambe funciona banda di Serli- 
mar. 

E intencion di Otmar Oduber ta 
conoci. Esta sigui previlegia su 
sponsornan di Carnaval cu e.o. con- 
tract miyonario na Sero Teishi. 

Pa paga mas di 15 miyon n’e mesun 
sponsor p’e incenirator chikito u Ot- 
mar a “sjoemel” y via corupcion ad- 
ministrativo a dune. 

Pa cubri e huur exhorbitante di e 
edificio na Pos Chikito, tambe cer- 
ca financiador di campaña y e pos- 
ternan pa su amiguito haya pa por 
print, etc etc. 

E cambio di ley no tin nada di haber 
pa garantisa existencia di Serlimar, 
pero pa Otmar keda complace cu e 
miembronan di su Cartel cu awor a 
wordo amplia cu e compania STRA- 
NHERO cu lo bay haya un MONOP- 
OLIO riba e desperdicio cu Aruba 
ta produci. 

Y “guess what”, Serlimar lo no tin 
NINGUN beneficio “whatsoever”. 
E cambio aki ta pa yena saco di e 
MULTINACIONAL stranhero aki. 


Dios sa cuanto ta keda tras pa yena 
saco di Otmar. Kizas ta p’esey el a 
rabia cu “La Familia”, pasobra Ot- 
mar a bira mucho “greedy”? 

Pakico nos ta bisa esaki. Desde cu 
Otmar tabata den forma parti di 
AVPOR, e compania cu awe e kier 
saca su gal riba dje tabata wordo 
previlegia. E mesun modus operan- 
di a wordo sigui ora a cera un con- 
tracto miyonario cu nan. Aki e ru- 
man di Otmar tambe ta den touw!! 
Y awor diripente e mesun hendenan 
aki a bira diablo!! Wel wel. 

Nos no mester defende e compania 
aki, nan mes lo por haci esaki, loke 
si nos ta haci ta informa y adverti 
pueblo di e VENENO cu tin scondi 
den e cambionan di ley di Serlimar. 
Si enberdad e tarifanan y esnan in- 
scribi na KvK t’e salbacion di Serli- 
mar y ta urgente pa pasa esaki, pa- 
kico anto no ta pasa esey so y laga e 
parti cu ta regla e MONOPOLIO y 
e Serli-Bank afo por lo pronto!! Pero 
no t’e dos asuntonan ey t’e intencion 
real di Otmar. 

Ta p’esey diarazon dia 2 di october 
2019 ta un dia importante. E dia 
ey nos lo haya sa kende ta para pa 
pueblo y kende ta para pa e compa- 
nia STRANHERO y pa yena saco 
di Otmar. Corda e caso di HOH ta 
identico, a deal cu mafia, a usa yen 
di “sprookjes-verhalen” y mira kico 
a pasa y ta pasando”, Booshi Wever 
a conclui. 

Nissan Sentra horta usa 
pa comete kiebro na My Computer 



Survlclo, Intcqrldad, Sogurklacl. 



DIAMARS madruga un Nissan Sentra a 
wordo horta na Primavera. Tabata trata di 
un Nissan Sentra color cora. 

E Nissan Sentra aki lo a bay wordo usa pa 
comete un kiebro na My Computer situa 
den Pedro Gallegostraat. 

Riba imagennan di video e Gerente a capta 
momento cu e tres homber a purba dren- 
ta. Dos lo a baha y pone un pida plywood, 
p’asina yuda e auto drenta e lugar via me- 
sun rolluik, cu tabata baha a purba na un 
manera basta stupid drenta e lugar. 

Por mira cu tabata un impacto fuerte paso 
e plywood a kibra y e chauffeur ladron un 
poco mas a sufri un whiplash. 

Manera cu nan a mira cu lo bira dificil e 
chauffeur a reverse y baha core bay. Takel- 
wagen a ser pidi pa hiba e auto. 

Ciclista a haya atake di curazon y 
a cay muri na altura di Royal Plaza 


DIAMARS madruga un security a bati alarma na 
Polis cu un persona riba bicicleta a cay y no ta reac- 
ciona. Trinta minuut a pasa, nada nada di Polis. E 
sitio? Ey mes den Playa, cerca di Royal Plaza. 

Parse cu un rato prome e persona aki tabata na Citgo 
Boulevard y a cumpra algo di come y tambe di bebe. 
Segun informacion no oficial e lo a bisa cu e no tabata 
sinti bon. 

Asina mes el a subi su bicicleta y bay pariba, y na al- 
tura di e joyeria pabou di Royal Plaza, el a cay cu su 
bais y no a move mas. 

30 Minuut 

Security den e area cu a mira kico a pasa mesora a 
avisa Polis. E lo a bisa Polis cu posiblemente lo por ta 
trata di un “adicto” cu a cay cu bais y no ta reacciona. 
Ora cu e security a mira cu 30 minuut a pasa y Polis 
no ta bin a bay over na yama 911. 

Na yegada di Ambulance e Paramediconan ta haya 
nan cu un curpa cu ya ta frieu. Dus, ta basta rato e ser 
humano aki a keda benta riba caminda pa su cuenta. 

Durante cu Paramediconan tabata n’e sitio a bolbe 
yama Polis. Y ora a splicanan kico a pasa, den menos 
di 3 minuut Polis a yega y mesora bay over na cera e 
area p’asina cuminsa investiga. Riba e video por mira 
momento cu Paramediconan ta tapa e curpa prome 
patruya ta yega. 



Despues n’e sitio un Hefe di Polis ta yega y tabata 
mustra preocupa, y e tabata haciendo varios pregunta 
n’e agentenan n’e sitio. 

Dokter Texier lo a keda di yega pa constata morto. E 
persona tabatin sla na cabes y posiblemente man frac- 
tura, no ta conoci si esaki a bin dor di e caida fuerte. 
Ta trata di un homber rond di 65 aña di edad. 

Reunion admin strativo Ministerionan di Educacion di e 4 paisnan 


REPRESENTANTENAN di Ministerionan di 
Enseñansa di paisnan Hulanda, Córsou, Aruba y Sint 
Maarten a bini hunto siman pasá na Bonaire p’e di dos 
reunion administrativo di e 4 paisnan p’e aña aki. 
Durante di e reunion aki empleadonan publico di e 
4 Ministerionan di Educacion a papia tocante vários 
tópico di cooperacion riba tereno di educacion, cultura 
y sciencia. 

Meta di e reunion aki tabata pa stipulá e agénda y 
cuminsá cu preparacionnan p’e di dos reunion entre 
Ministernan di e 4 paisnan cu lo tuma lugar den luna 
di novémber na Hulanda. 

E promé reunion entre Ministernan di e 4 paisnan a 
tuma lugar na comienso di e aña aki na Córsou. 

E encuentro tabata inicio di un cooperacion entre e 
4 paisnan riba tereno di entre otro mas estudio local 



pa bira docente, patrimonio inmaterial, ratificacion di 
e convenio di Unesco di 2001 tocante patrimonio bou 
di laman, intercambio di stagaire den área di Caribe, 
introduccion di un sistema di educacion pa Caribbean 
Examination Council (CXC) y fluho di studiante pa 
enseñansa avansá den region y na Hulanda. 


Aruba presente n r e Congreso IAAF Doha 2019 


ARUBA Athletic Federation (AAF) a caba di par- 
ticipa n’e Congreso di Internacional Amateur Athletic 
Federation cu a tuma lugar dianan 25 y 26 di septem- 
ber ultimo na Doha, Qatar. 


Aruba a ser dignamente representa dor di Presidente 
di AAF, sra. Evelyn Farrell y Secretario General di 
AAF, sr. Nigel Nedd n’e congreso ya menciona. 

Sra. Evelyn Farrell a postula pa forma parti di e con- 
seho di IAAF caminda cu el a keda na puesto 19 for di 
35 candidato y no ta logra drenta e Conseho Mundial 
aki asina codicia. 

Willie Banks di Estados Unidos si ta logra drenta locu- 
al ta nifica cu Stephany Hightower tambe di Estados 
Unidos mester baha como Tesorera den NACAC y sra. 
Farrell awor ta keda nombra como Tesorera di North 
American Caribbean Association (NACAC). 

Un palabra di pabien na Evelyn Farrell cu e logro aki. 

IPA ta tene su anochi di informacion tocante 
e 21 + Toets awe dia 2 di october 



BO kier haci e estudio pa Maestro 
di Enseñansa Primario durante 
aña academico 2020-2021 y no 
tin diploma sea di HAVO, VWO of 
MBO nivel 4, pero bo tin minimo 21 
aña? Ata bo chens! 

Tur persona cu tin for di 1 di sep- 
tember 2020 minimo 21 aña y cu 
kier haci un estudio na IPA, pero no 
tin e diploma cu IPA ta exigi, ta bin 
na remarke pa haci e asina yama 
21+ Toets. E 21+ Toets, ta midi si 
un persona tin e nivel di HAVO y 
ta conta solamente p’e estudio ini- 
cial cu IPA ta ofrece durante aña 
academico 2020-2021, esta e estu- 
dio pa Maestro di Enseñansa Pri- 
mario. 

Awe diarazon dia 2 di october 2019, 
IPA ta tene un anochi di informa- 
cion na unda lo splica kico e 21+ 
Toets ta encera. Alabes lo elabora 
riba contenido y trata ehempel di 
tarea di diferente 

materia cu ta forma parti di e 21+ 
Toets. 

E anochi di informacion aki ta un 
ripiticion di esun di dia 28 di au- 
gustus. Esaki ta nifica cu si bo a 


asisti e anochi di informacion di dia 
28 di augustus bo no lo mester asis- 
ti esun di dia 2 di october. E ano- 
chi di informacion ta cuminsa 7or 
di anochi y lo tuma lugar na IPA 
(Isaac Wagemakerstraat 11, San 
Nicolas). 

Durante e anochi aki lo tin opor- 
tunidad pa inscribi p’e 21+ Toets. 
Pa por haci esaki mester trece e pa- 
pel di registro civil (papel di AWG 
5,-) y AWG 75,- p’asina cumpli cu e 


gastonan di inscripcion. 

E ultimo fecha pa inscribi pa e 
21+Toets ta dia 1 di november 
2019. Despues di e 
fecha aki no por inscribi mas pa 
aña academico 2020-2021. 

Pa mas informacion por tuma con- 
tacto cu Studenten Services na 
5243100 of por bishita nos 
pagina di facebook Tnstituto Ped- 
agogico Arubano’ of nos website 
www.ipaaruba.com. 



SIKTONISA TUR MERDIA, 
RADIO GALACTICA 99.9 
4 PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 


1 

Arubiana cu ta destaca den educacion na Merca 



DR. MINERVA (Charlotte) Spanner Morrow, 
presentadora di programa na Merca: “Embrace All” 
—“Acepta Tur”, su prome programa ta pasa diadomin- 
go 6 di october 2019 na TeleAruba. 

E Arubiano, dr. Minerva Spanner Morrow (Charlotte) 
un educadora destaca na Merca t’e presentadora di 
un programa di television di enseñanza na Merca cu 
yama: Embrace All (Acepta Tur). 

Tele Aruba ta transmiti e prome episodio pa televiden- 
tenan di Aruba tambe por mira e programa aki cu ta 
den e idioma Ingles diadomingo dia 6 di october 2019, 
12or di merdia. E programa lo trata e iniciativanan di 
Diversidad, Igualdad y Inclusion di e Districto Escolar 
di Hillsborough County, na Tampa Florida. 

Loke ta mas importante ta cu e programa ta celebra e 
importancia di acepta, respeta y valora tur empleado 
y studiante. Canalnan di television na Tampa lo cum- 
insa transmiti e programa dia 2 di october 2019. 

Dr. Spanner Morrow ta di San Nicolas y a biba na Sa- 
vaneta. E scolnan cu el a bishita ta Filomena College 
Mavo y Colegio Arubano HavoVWO. E1 a ricibi su 
Bachelor, Master y Doctorado den Enseñansa na Uni- 


versidad nan di Ohio, USA. 

Dr. Spanner Morrow a cuminsa su carera como ju- 
frouw di scol y tabata Hoofd di Scol na varios nivel na 
Merca. 

Awor e ta Directora Ehecutiva di Enseñansa den ramo 
di Diversidad, Igualdad y Inclusion. Su districto di 
scol ta un di e institucionnan escolar mas grandi di 
Merca, cu mas di 200 mil studiante. 

Su mayornan tambe ta Arubiano, y e ta yiu muher 
di difunto Parlamentario di Aruba, Selwyn Spanner 
y sra. Aura Finies Krosendijk, kende actualmente ta 
biba na Bonaire. 

Dr. Spanner Morrow ta mama di dos yiu homber may- 
or di edad caba, Alaun y Etienne Morrow y nan tur dos 
ta biba na Tampa, Florida. 

Nos ta desea dr. Spanner Morrow hopi exito y nos ta 
spera cu tanto televidentenan na Merca como e pueblo 
di Aruba por beneficia di e programa di television aki. 
Dr. Spanner Morrow ta manda cumindamento pa tur 
su famia y amigonan tanto na Aruba y islanan Hu- 
landes y ta gradici Rona Tromp di TeleAruba y Suzy 
Maduro Consultancy pa nan colaboracion y apoyo. 

E 'Dia di Colegio Arubano' 
exitoso tin continuacion den 2020 


DEN siman cu a pasa, hoben- y 
lidernan di mundo a papia riba 
e consecuencianan di cambio cli- 
matico. E alumnonan di VWO- 
4 di Colegio Arubano, tambe a 
papia tocante e topico aki y a 
traha un colage cu nan deseonan 
pa un Aruba cu efecto climatico 
neutral na 2050, cu yen di idea 
pa desperdicio, alimento, trans- 
porte y energia den futuro. 

Esey tabata un di e actividad- 
nan di e ‘Dia di Colegio Arubano’ 
dia 20 di september. “Esaki ta- 
bata e prome biaha despues di 
hopi aña, pero otro aña atrobe”, 
asina juffrouw Van Loon, rector 
di e scol a bisa. 

“Tabata fantastico pa mira con 
creativo, entusiasma y envolu- 
cra nos studiante y docentenan 
ta.” 

Pa cada nivel a organisa un pro- 
grama separa, e.o. speurtocht 
den Playa, actividad deportivo 
na San Nicolas y Mangel Halto y 
sesion di yoga. 

Colegio Arubano ta celebra 60 
aña di existencia e aña aki, y 
p’esey a organisa actividadnan 
p’esnan directamente envolvi cu 
scol. Riba diasabra, 23 di novem- 
ber proximo, lo tin un reunion pa 
ex-alumno, cu presentacion di 
Robert y su Solo Banda Show y 
Tsunami hunto cu diferente DJ. 
E recaudacion di e reunion ta 
destina pa mantencion di e edi- 
ficionan di scol. 

lcm, Caylee y Junisha, ganadornan di Kiniki Festival 2019 

E festival tabata dedica n’e gran musico 
y cantante Ofo Escudero, kende tabata 
presente acompaña pa su famia. Canti- 
canan nobo bailabel a ser presenta den 
Cas di Cultura. Mc y organisadornan 
tabata Addonsito Croes y George Win- 
terdaal. 

Cu presentacionnan di Gang di Arte 
“Aladdin”, Judson Vrolijk “Kiniki t’e 
wega”, Cristy Kock “Talent show”, Dy- 
drick Wouters “playback show”, Dia- 
mond Dance “mix show” y Ishmerai Hel- 
der “Stima”, e show tabatun tremendo 
celebracion di 5 aña di Kiniki Festival y 
Revista Kiniki. 

E cuerpo di hurado Raquel Lampe, San- 
dra van der Linden, Ivan Croes, Xio- 
mara Werleman, Paula Alves R’stap, 
Emilenne Boekhoudt y Esther Arends 
tabatin un trabao dificil pa a saca e ga- 
nadornan. 

E resultado tabata den Categoria 1: 
Ganador: Ian Tromp, “Pia para keto” 
(Ronwayne Kock) 

Finalista: Xamarah Anthonij. 

Categoria 2: 

Ganador: Caylee Pieters — “Nos cumind- 
anan crioyo” (Ronwayne Kock) 

Finalista 1: Melodie Franken - Mi tin 
un vos (Ronwayne Kock) 

Finalista 2: Kingston Tromp — Ta ami 
mes ta Kingston (Chinto Croes) 
Categoria 3: 

Ganador: Junisha Growell — Baila sin 
miedo (Martha Figueroa) 

Finalista: Nina Perez — Bo Pasion 
(Stephanie Gravenhorst) 

Cantante Popular: Ian Ttromp; Mihor 
trahe: Ivy-Ann Bryson; Cantante Amis- 
tad: Serena Morrison. 

Danki grandi na tur sponsor y tur esnan 
cu a haci e Festival aki posibel. 

Kiwcmis Club of Aruba su 
Gala of Thrones tabata un exito rotundo 


DIASABRA ultimo, Kiwanis Club of Aruba a tene su fies- 
ta anual di gala pa recauda fondo, cu ta sobresali semper 
p’e ambiente unico y elegancia cu ta combina cu e tema di 
e anochi. E aña aki “GALA OF THRONES” a surpasa tur 
expectativa y resulta un bes mas den un exito rotundo. Na 
entreda di Renaissance Convention Center tabata tin un 
trono cu 2 dragon - cortesia di Rafael Scatliffe- caminda 
esunnan cu a atende e evento por a saca potret. Despues 
por a cana riba e red carpet y drenta paden den e sala 
trasforma caminda e glamour, elegancia y sofisticacion a 
keda refleha den e decoracion esplendido realisa pa House 
of Mosaic Event Planners. Sigur nos por cataloga e ‘wine 
gala’ di Kiwanis Club of Aruba como un top evento unda 
cu tur e personanan cu a cumpra un ticket, cu ademas di 
a contribui pa un bon causa a experiencia un anochi fas- 
tuoso. 



Un di e highlight di e anochi tabata e video mapping cu 
Egmar Irausquin, cu ta e “creative director”na Elite Pro- 
ductions, a crea cu elementonan manera entre otro e 
dragon y corona di “Game of Thrones” a resulta den un 
impacto inmenso. Den Renaissance Convention Center e 
companianan di biña, cocktails y craft beer a presenta nan 
booth decora cu originalidad den e tema y aki por a conta 
cu presencia di: Divino cu 19 crimes, Romar Trading cu 
Concha y Toro mas Ketel One Vodka, Tropical Bottling 
Company cu Misiones de Rengo mas Patron Cafe, Pepia 
Est cu Stemmari y Craft Beer Lovers Aruba cu diferente 
craft beers. 

Manera tur e fiestanan di Kiwanis Club of Aruba e bon 
musica ta otro highlight, e biaha aki e combinacion musi- 
cal poderoso tabata den man di e legendario Robert & Su 
Solo Banda Show, banda di carnaval 65 Tsunami y e ban- 
da di momento Buleria. DJ Edson Tromp a pone esunnan 



di tur edad goza den style di back to the 80’s cu efectonan 
di luz di ELITE Productions. E Taxi Dancers tambe ta- 
bata presente durante e anochi pa baila cu tur e damanan 
cu kier a subi pista di baile. Pa di cuater aña consecutivo 
Jean Carlo Espinal a fungi como MC, cu su forma unico di 
trece animacion a pone un ambiente sin igual. 



Den e estilo cu Kiwanis Club of Aruba a presenta ‘Gala of 
Thrones’ a duna esunnan cu a asisti riba e diasabra anochi 
na e fiesta, e oportunidad pa luci elegancia y estilo cu un 
toke special den nan vestuario. E premio pa “Best Dressed 
Couple” a resulta den Ritza y Mike Lopez. Pa “Best Dressed 
Female” tabata Arnalda Lampe y “Best Dressed Male” ta- 
bata Rodney Hernandez. E “door prize” cual tabata un 
travel voucher balora na AWG 2500 a ser gana pa Shaky 
Nicolaas - Lacle. 

Kiwanis Club of Aruba ta gradici tur e beverage suppliers, 
menciona, tur e otro sponsers y na cada persona cu a cum- 
pra un carchi di entrada pa nan aporte pa asina yuda haci 
e evento pa recauda fondo uno exitoso e aña aki atrobe, 
cu e meta pa yuda nos comunidad y principalmente e 
muchanan a traves di proyectonan. 

Amerigo Thode a perde 
apelacion na Hulanda 



WILLEMSTAD. Ayera mainta 
Corte Supremo na Hulanda a dicta 
veredicto den e caso di apelacion cu 
e ex parlamentario Amerigo Thode 
a entama mas cu dos aña contra su 
condena di un boet condicional di 
1500 florin pa violacion di secrecia 
di reglamento di parlamento y a re- 
chasa su apelacion. 

Corte Supremo cu e caso a reconoce 
cu a tarda mas cu normal pa trata 
e caso y yega na un dicicion pero cu 
esey no ta cambia nada na e cas- 
tigo cu Corte di Husticia na Corsou 
a dicta. 

E boet condicional a keda confirma 
cu ta net loke Amerigo Thode no ta- 
bata kier. 

CONFIRMACION FINAL 

Cu e veredicto di Corte Supremo 
ayera mainta, a confirma e con- 
dena di Thode tres biaha desde cu 
presidente di parlamento a denun- 
cia Thode pa violacion di secreto 


parlamentario. 

Den su denuncia e presidente di 
parlamento a informa cu Thode a 
viola su secreto profecional paso- 
bra ela revela loke a keda discuti 
durante un reunion confidencial di 
comicion finansiero di parlamento 
riba dia 4 di september 2014. 

E comicion a reuni e dia cu Colegio 
Supervicion y tur presente tabata 
sa cu ta trata di un reunion confi- 
dencial. 

Despues dje reunion Thode duna 
un entrevista na varios MAS ca- 
minda ela conta na placa chiki kico 
nan a papia den e reunion. Y esey 
ta un hecho castigabel. 

Thode su abogado a insisti cu Thode 
no a viola e secreto sumario sino cu 
ela haci uso di su derecho di liber- 
tad di exprecion.. 

Ademas loke ela bisa tabata algu 
publicamente conoci. 

Foi momento cu e dicicion di Corte 
di Husticia Comun a cay na Corsou 
a stipula cu e regla di confidenciali- 
dad tabata fuera di proporcion y 
esey no tabata e caso. 

Ya caba einan Thode a perde e caso 
den Corte Superior. 

Thode a haci e declaracionnan den 
e periodo di 4 te cu 9 di september 
2014 papiando na Radio Mas. 

Ela haci esey sabiendo cu e infor- 
macion no tabata pa compartie cu 
publico. 

Loke Thode a bisa den e reunion y 


cu a bira su desgracia ta cu e rep- 
resentante di di CFT a lanta bisa 
cu niun ora so no t’a tin y nan a 
indica cu tabatin mal maneho, un 
‘wanbeleid’ y tampoco corupcion di 
e caso aki..” 

Esencia dje declaracion ta cu nunca 
Thode a bisa cu tabatin mal mane- 
ho durante e coalicion Schotte. 
Corte Superior a basa su dicicion 
tambe riba e declaracion di resh- 
ershe local caminda a bisa “cu pa- 
sobra den e reunion ey un miem- 
bro di CFT a bin sali insinua anto 
menciona dilanti di CFT cu ta pa 
motibo cu tabatin “wanbeleid” y 
corupcion na aña..., na 10-10-10, ta 
p’esei nos ta den e situacion cu nos 
ta aworaki...” 

Einan Thode a lanta bisa cu niun 
ora so no t’a tin y nan a indica cu ta- 
batin mal maneho, un ‘wanbeleid’ y 
tampoco corupcion di e caso aki...” 

Un argumento di defensa di Thode 
tabata cu no a traha relato dje re- 
union pero Corte Supremo tabatin 
un anotacion cu a revela tur detaye 
dje reunion y tur loke Thode a bisa. 
Corte Supremo a dicidi cu Thode 
a viola regla di secrecia di reunion 
den parlamento y su argumenton- 
an ta pone cu Corte Supremo lo no 
trata e caso. 


v 


Mainta 

Tel: 583-1400 Fax: 583-1444 

Presidente di Parlamento a ricibi e 
Presidente di Banco Central 


WILLEMSTAD - Diabierna dia 27 di september ul- 
timo Presidente di Parlamento sr. William Millerson 
a ricibi na su despacho e Presidente di Banco Central 
di Corsou y Sint Maarten sr. Bob Traa. 

E bishita aki tabata di caracter di cortecia ya cu se- 
ñor Traa resientemente a keda nombra como Presi- 
dente di e Banco Central di Corsou y Sint Maarten. E 
bishita aki a bay den un esfera hopi ameno caminda e 
dos Presidentenan a papia riba diferente tema cu ta 
regarda economia di Corsou. 

Descripcion di e potret: 

Di robes pa drechi; sr. Bob Traa Presidente di Banco 
Central di Corsou y Sint Maarten, sra. mr. Lisienne 
Crezee-Kwidama hefe si Asuntonan Constitucional di 



Parlamento, sr. William Millerson Presidente di Par- 
lamento di Corsou. 


Wardacosta lo sigui patruya 
intensivo rondo di islanan ABC 



WILLEMSTAD. Wardacosta ta keda aplica ley 
y detencionnan na momento cu personanan indocu- 
menta purba drenta e islanan di forma ilegal. Re- 
cientemente Wardacosta a detene 10 persona in- 
documenta cu arma y droga den awanan teritorial 
di Aruba. Tur e personanan y e contrabanda a ser 
entrega na polis. 

Wardacosta ta pone tur su unidadnan disponibel pa 
asina garantisa seguridad den e awanan teritorial 
di Aruba, Corsou y Boneiru. E barcu di Marina Real 
Zr. Ms. Groningen y su helicopter NH-90 lo sigui 
colobora cu Wardacosta. E milicianonan di Aruba y 
Corsou tambe ta sostene e patruyanan den e awa- 
nan rondo di e islanan. Abo como cuidadano alerta 
tambe por yuda Wardacosta. Na momento cu bo 
mira algu sospechoso riba laman of na costa, bo por 
yama Wardacosta riba e number 913. E number aki 
ta alcansabel di dia y anochi. 

Cristian W. R. a keda cla cu castigo di trabou 



WILLEMSTAD. E cuidadano Cristian W.R di 21 
aña di edad tabata den sala di corte dialuna atrobe pa 
trata e caso caminda ela keda acusa di exportacion di 
cocaina pa exterior. 

Ta trata aki di 222 gram di cocaina cu a keda manda 
via pakete di post dia 30 di april 2018. Cristian W.R a 
cambia su declaracionnan varios biaha. 

Dialuna den sala di corte direpente el a papia di un 
mucha muhe cu lo a pidie haci un fabor, siendo cu an- 
teriormente el a haci mencion di un tal Johnny. Den 
sala di corte dialuna el a bisa hues y fiscal cu el a haci 
e fabor despues cu e mucha muhe cu ta doño di e pak- 
ete a bisa cu e no tin su ID hunto cune. Mas aleu Cris- 
tian a bisa cu e no conoce e mucha muhe asina bon. 
Hues a puntra kico Cristian a haña pa haci e fabor y 
esaki a declara cu tabata 100 florin. Pero ta resulta cu 
mas biaha Cristian a manda pakete afo. 

Ta awor numa a gar’e, mandando droga afo. Aparente- 
mente tin un persona mas envolvi den e caso aki cu ta- 
bata hunto cu e mucha muhe cu a pidi pa haci e fabor. 
Ademas ta asina cu e pakete tabata di plak como tal e 
acusado no por a sa di e contenido. 

Cristian segun fiscal mr. Altagracia Martis ta un 


acusado cu no a mustra autoridadnan cas di Johnny. 
Ademas tabatin cuestion cu ta trata aki di un hamai- 
kino y otro biaha ta un haitiano. Pues ta como si fuera 
Cristian no kier duna claridad riba loke a pasa real- 
mente. 

Pa loke ta su situacion personal Cristian a stop di 
bay scol debi na problemanan cu e tabatin na scol. E 
acusado aki ta un firstoffender. 

Fiscal a demanda un castigo di prizon di 6 luna di cua 
3 luna condicional. 

Cristian na momento cu el a haña e ultimo palabra a 
declara cu el a siña su les y cu den futuro lo e actua 
muchu mas couteloso. 

Hues Gruijters a haña cu e acusacionnan contra di 
Cristian ta legalmente y convinsentemente proba, 
sinembargo a wanta e castigo di prizon di 6 luna total- 
mente condicional, cu un periodo di prueba di 3 aña, 
mas 120 ora di trabou. 

Si Cristian no cumpli lo e mester sinta 60 dia. Abogado 
mr. R Matis ta esun cu a hiba e defensa, pero mirando 
resultado di e sentencia por conclui cu e defensa cu 
a elabora pa tene consideracion cu e cliente aki, esta 
Cristian W.R. toch a surti resultado positivo. 

E ta enfrentando castigo di 24 luna 

Piscado Venezolano a bay pasa 
droga pa paga un debe 



WILLEMSTAD. Suavemente 
bisa loke e venezolano Javier a 
presenta den sala di corte dialuna, 
dialuna 29 di september, ta un his- 
toria cu a zona manera algu carga 
cu fantacia y mentira. 

Pa cuminsa ta trata di un homber 
di 40 aña di edad, pero hopi aña 
biba na Corsou. 

E ta un piscado cu su motor di boto 
a daña y cu pa esey el a cay den 
problema finansiero. 

Ela busca manera di fia placa, anto 
asina ey el a crea un debe cu a bira 
di mas. 

Aparentemente doño di e placa a 
pone un enorme precion riba dje 
cu te hasta el a hañ’e ta asepta pa 
pasa droga hiba Santo Domingo pa 
keda cla. Direpente Javier a cum- 
insa papia di un persona cu a para 
borg pa e fia placa, pero e no kier a 
menciona e nomber. 

Nan a menas’e cu morto si e no 
cumpli. Aparentemente el a haci 
algun grabacion di loke el a pasa 
aden. 

Tabata 25 di ougustus cu el a purba 


subi avion cu 1585 gram di cocaina 
mara na su curpa. E droga tabata 
lora den papel di selofan ront di su 
barica y na su rudia. 

Enfin den sala di corte e historia cu 
Javier a bin cune a cue un buelta 
masha dudoso mes. 

En realidad ta trata di 125 bolita 
cu e mester a guli, pero na ultimo 
momento el a dicidi cu ta miho e 
placa nan na su curpa. 

Javier ta un firstoffender. Pa cada 
pregunta cu hues y of fiscal a lansa 
Javier ela sa di produsi un otro his- 


toria. 

E1 a sigui papia manera un lora 
conta tur sorto di cos cu a zona 
probabel. E kier a bay bende droga 
na Santo Domingo pa haña placa pa 
cumpra un motor di boto y awor di- 
repente ta precion nan a pone riba 
dje, menas’e cu morto. Pero hecho 
ta cu el a asepta pa transporta dro- 
ga y fiscal señora Altagracia Mar- 
tis a demanda un castigo di prizon 
di 24 luna di cua 12 condicional y 
un periodo di prueba di 3 aña. 

Abogado a insisti: 

Autoridadnan a drenta 
cas robes pero hues a 
condena e habitante tog 



Aufca 

SP* - 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


A fayece inesperadamente: 



Juan Mario Briezen 

Mihor conoci como ,, Mario ,, of /, Prins" 
*25-11-1954 - +01 -10-2019 

Acto di despedida lo wordo anuncia despues 


Ai^ra 

s?* - 

*y!(M€n4%.C 'rtyome £ 0zemato>u^ 

Juan 14:6 

Jesus a bisa:"Ami ta e caminda y e berdat, 
y e bida; ni un hende no ta bin serca eTata, 
sino pa medio di Mi." 


A fayese nos tanta stima: 



Sra. vda Marianita Statius-Thiel 

mihor conoci como ,, Annie"of ,, Tannie" 

Na nomber di su sobrino- y sobrinanan stima: 

Saritha Wever-Maldonado 
Lesbia Kelly-Maldonado 
Lorenzo y Ada Maldonado-Angela 
Eric Maldonado 

Raul y Aydee Geerman-Valero Soto 

Edna y Eric Vinck-Geerman 

Filomena y Lucho Geerman-Thiel 

Mislin Thiel 

RoberticoThiel 

Evelyn y Raul Dubero-Thiel 

Jacqueline y Urwin Lacle-Thiel 

Shirlyn Thiel 

JenisseThiel 

Emilio y EstherThiel-Arends 

Shelley Thiel 

JoselineThiel 

Jeraisha y Joslyn Gil-Thiel 

Etlyn y Arnold Cruz-Thiel 

MarisolThiel 

Y tur su sobrino-nietonan y sobrina-nietanan stima. 

Demas famia:Thiel, Jansen, Statius, Wever, Kelly, Maldonado, 
Angela, Gomez, Geerman, Valero Soto, Vinck, Dubero, Lacle, 
Arends, Gil, Cruz, Boekhoudt, Maduro, Bareño,Tilstra, Croes, 
Peñon, Ridderstap, Christiaan, Saladin,Tromp, Cardozo, Bartis, 
Gonzalez y demas famia. 

Si en caso den nos tristesa nos por a lubida algun persona of 
famia, nos ta pidi nos mas sincero disculpa. 

Acto di entiero ta tuma lugar diahuebs 3 di october 2019. 

Nos defunto stima lo ta reposa for di 2or di atardi 
na Aurora Funeral Home y pa 4or ta Sali pa Santana Centraal 
na Sabana Basora. 

Juan 5: 28 

No asombra boso mes, pasobra e tempo lo yega unda tur 
cu ta den graf lo tende Su Voz y sali. 


WILLEMSTAD. Si tabata pa Abogado 
señora mr. Maribel Gomes tratamento 
di e caso di Jerome dialuna den sala di 
corte lo a caba na aros y coco. Ta asina 
segun abogado señora mr. Gomes di 
14 di ougustus 2019 cu autoridadnan 
a drenta un cas, e mester tabata na 
cas di su ruman biba den Santo Do- 
mingoweg. 

Pero nan a bin resulta net na e cas di 
Jerome caminda autoridadnan a haña 
575 gram di hennep, den forma di pak- 
etenan of sea sacunan di plastic chiki- 
to cu droga y sumanan di placa den 
florin Antiano, dollar y euro. 

Tanto Jerome como su rumannan ta 
biba den Santo Domingoweg, pero no 
riba e mesun adres. 

E circunstancia a crea mesora e im- 
precion cu ta na sitio caminda tin ben- 
demento di droga. Abogado señora mr 
Gomes sinembargo a para ariba cu e 
pruebanan cu a keda optene di e forma 
aki ta fuera di lei, pasobra a bay cas 
robes y a optene informacion cu no ta 
cuadra cu proposito original y pa cua a 
emiti e orden special pa drenta cas di 
un sospechoso. 

Fiscal mr. Altagracia mesora a reak- 
ciona bisando cu ta trata aki di un 
hayazgo di droga. 

Hues mr Gruijters despues di a scucha 
e opservacionnan di ambos banda a 
tene un pousa corticu pa tuma un disi- 
cion al respecto. 

E conclucion final ta cu Jerome ta 
keda sentencia toch na un castigo di 
prizon di 9 luna, kitando e periodo cu 
el a pasa den aresto preventivo. 

Tanto e droga como e placanan cu ta 
sospecha di ta prosedente di actonan 
ilisito, esta benta di droga, ta keda 
confisca. 

Aufea 

sp*- 

"Señorta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo: 23 

A fayececristianamente 



Sofia Hildegarda Leonardo-Monart 

*17-09-1931 - 128-09-2019 
Acto di entiero lo wordoanunciadespues. 





*2cm&iciC “ifyome 0iematQnq , 


Gradicimento y Invitacion 


Pa medio di esaki famia Figaroa kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos mama y wela stima: 


I 

Genovita Figaroa-Kelly 

Boso muestra di atencion ta di hopi aprecio y un gran sosten 
pa nos. Un danki na un y tur cu a manda carchi, krans, 
whatsapp, email y a hasi yamada nan telefonico. 

Un danki special ta bay na Dr. Vogel, Fysioterapista Heidi, 
Wilhelmina Kankerfonds, Lola, Iris, Karin y Minouche y tur 
persona cu a yuda di un manera of otro.Tambe na Aurora 
Funeral Home pa cu su bon servicio y atencion. 

Boso muestra di atencion tabata un gran Consuelo pa nos. 

Na mes momento nos ta invita famia, bisiña-, amigo- y 
conocirnan 

pa compaña nos na 2 Santo Sacrificio di Misa na misa Santa 
Anna na Noord; diaranson 2 di october y diabierna 4 di october 
pa 6.30 di atardi. 

Boso presencia ta altamente aprecia. 




A^ra 

- „<y 

'Çutt&ud & $ieM4tvut 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

Eta hibaminaawatrankil, 

Pa mi bolbehañaforsa". 

Salmo: 23 

Cu hopi dolor nanoscurason, peroconforme cu Dios 
su boluntad nos ta anuncia fayecimento di nos mama, ruman, 
tanta stima: 



Jacintha Irena Dirksz 

Mihorconocicomo "Chenta" 

^05-04-1957 KI28-09-2019 

Na nomber di su: 

Tata y Mama: Dominico y HeronimaJoncaDirksz 

Tata di suyiunan: Marco"Maiky" Koolman 

Yiunan: Jean-Marc Koolman y ZulaikaDijkhoff y famia 
Jean-NilcaKoolman y Kenneth Gumbs y famia 
Jean-Michael Koolman y Shelly Werleman y famia 
Manerayiunan: Edgardo"Eddie"y Xiomara Dirksz-Braafhart 
Richard "Pulo"y Veronica Mackay-Werleman 
Lisandra "Sandra"y Javier Antigua 
Harrison "Juni"y Vanessa Dirksz-Vanegas 
Nieto y nietanan: Je-Marc, Jeandy, Shiquion, Sheiron 

Rumannan: Shompe y ChilaDirksz- Arends y famia 

Florencio Dirksz y famia 
Pedro y Altagracia Dirksz-Sanchez y famia 
Filomena Dirkszyfamia 
Jacinto Dirksz 
Cecilia Dirksz y famia 
Carmen Dirkszyfamia 
Maximo y Sharon Dirksz- Kock y famia 
EfigenioDirksz 
Felix Dirksz 

Mariano y Carla Dirksz-Croes y famia 
Amistadnan di cas: Emelina Loopstok 
Nora Paesch 
Maria Kransen-Arcaya 
Eithel Kock 
Silvia Wouter 
Fransisca Thiel 
Priscila Hernandez 

Tanta y omonan y nan famia, swa y cuñanan y nan famia, 
sobrina y sobrinonan, primo y primanan, ihanan, 

Team nan di softball cu e la yuday tena ultimo cu ta Roots y 
Legends, amigo y amiganan, conocirnan y demasfamia. 

Nos ta pididespensasi den nostristesa y dolor nos por a lubida 
un of otrofamia. 

Ta invitapa asistina eacto di entierocual lo tumalugardiabierna 
04 oktoberdi 2'or pa 4'or di atardinamisa Inmaculada 
Concepcion na Sta Cruz pa santanaSabanaBasora. E restonan 
mortal di nosdefuntostima lo ta reposa for di 11 'or di maintapa 
1:30 di merdianaJamanota 15. 

Adres pa condolencia : Aurora Funeral Home, diawebs 03 di 
oktober 2019 di 7'or pa 9'or di anochi 
Na luga di manda flor of krans un donacion lo ta altamente 
aprecia. Lo tin un box disponibel den misa. 

Famia ta pidi pa bin cu colornanalegre. 

Nos ta lamenta cu despues di entieronos lo no por ricibibishita 
di condolencianacas. 


Lista di palabra 

frase 

pii 

utii 


kompronde 


no sa 


por 

£JH 

poko poko 


porfabor 


un tiki 

alUiLj 

papio 

£jla 


Aufora 

SP* - 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos Curason nos ta participa fayecimento di 
mi querido esposo, nos tata, abuelo y bisabuelo: 



Leandro Maduro 

Mihor conoci como"Jani" 
ex chauffeur di autobus B32 sta. Cruz 
*09-07-1938 -129-09-2019 
Na nomber di su: 

Esposa: Leonida Chichia Maduro-Ras 

Yiunan: Richard y Adriana 

Lilian y Albino 

Sandra y Jeery (Venezuela) 

Magaliey Cun 
Soraja 

Cariney Rudolph 
Frenky Norma 
Nelson 

Johny y Ricky (Hulanda) 

Tanta: Dolorita 

Nieto- y nietanan, bisanieto y bisanietanan, iha, 
rumannan, sobrino y sobrinanan, swa y cuñanan, primo 
y primanan, conocirnan y bisiñanan. 

Demas famia: Maduro, Ras,Tromp, Werleman, Petrochi, 
Leon, Muller, Croes, Kelly, De Castro, Marin, Corea, 
Matos,Thiel, Samuels, Bareño, Angela, Lispier, Gross, 
Richardson, Quintero, Reyes, Marquez 

Ta invita pa acto di despedida cual lo tuma lugar na 
Aurora Funera home diaranson 2 di oktober 2019 di 9'or 
pa 11 'or di mainta. Cremacion lo tuma lugar despues 
den seno familiar. 

Despensa nos si den nos tristesa nos por a lubida algun 
famia. 

Nos mas sincero disculpa 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 





LiKe nos rlba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















